इसी दौरान कांग्रेस विधायक घनश्याम मेहर ने अध्यक्ष और सचिव के बीच की टेबल पर चढ़ने की कोशिश की। माहौल खराब होता देख सभापति जोगाराम पटेल ने सदन में मार्शल बुलवा लिए। मार्शल ने मेहर को रोका और इसके बाद में मार्शलों ने वेल में हंगामा कर रहे कांग्रेस विधायकों को चारों ओर से घेर लिया। इसी बीच उपाध्यक्ष राव राजेंद्र सिंह आसन पर आए और हंगामा कर रहे कांग्रेस विधायकों को अपने स्थान पर बैठने को कहा। हंगामा शात होता न देख उपाध्यक्ष ने सदन की कार्यवाही को 1 घंटे के लिए स्थगित कर दिया।